stanford-oval/wikipedia huggingface dataset:
เจ้าชายวิลเฮ็ล์ม วิคทอร์แห่งปรัสเซีย
เสกสมรส

พระองค์ทรงเสกสมรสกับ มารี อ็องตัวแน็ต เคาน์เตสแห่งโอโยส เมื่อวันที่ 20 กรกฎาคม ค.ศ. 1944 มีพระบุตรดังนี้
เจ้าหญิงมารี ลูอีเซอแห่งปรัสเซีย
เจ้าชายอาดัลแบร์ท อเล็กซานเดอร์แห่งปรัสเซีย
ถึงแม้ว่าพระองค์จะมีพระสถานะที่ถกเถียงในเรื่องการสืบตำแหน่งพระประมุขแห่งราชวงศ์โฮเอินท์ซ็อลเลิร์น แต่พระบุตรได้รับพระอิสริยยศ เจ้าชาย/หญิงแห่งปรัสเซีย พร้อมฐานันดรรอยัลไฮเนส เจ้าชายวิลเฮ็ล์ม วิคทอร์ สิ้นพระชนม์ลงเมื่อ 7 กุมภาพันธ์ ค.ศ. 1989 ซึ่งเป็นวันก่อนครบรอบวันประสูติปีที่ 70 เพียง 8 วัน
เจ้าชายฮัสซัน บิน เฏาะลาล

| เจ้าชายฮัสซัน บิน เฏาะลาล |
| --- | --- |
 ฮัสซัน บิน เฏาะลาล

เจ้าชายแห่งฮัชไมต์จอร์แดน
ประสูติ: 20 มีนาคม พ.ศ. 2490 (77 ปี) อัมมาน ประเทศจอร์แดน
พระชายา: เจ้าหญิงซาร์วาธ อัล ฮัสซัน
พระบุตร: เจ้าหญิงราห์มา บิน ฮัสซัน  เจ้าหญิงซูมายา บิน ฮัสซัน เจ้าหญิงบาห์ดียา บิน ฮัสซัน เจ้าชายราตไฮต์ บิน ฮัสซัน
ราชวงศ์: ราชวงศ์อัชไมต์
พระราชบิดา: สมเด็จพระเจ้าเฏาะลาลแห่งจอร์แดน
พระราชมารดา: สมเด็จพระราชินีไซน์ อัล-ชาราฟ เฏาะลาลแห่งจอร์แดน
เจ้าชายมูฮัสซัน บิน เฏาะลาล (อังกฤษ: Prince Hassan bin Talal) เป็นพระราชโอรสพระองค์ที่ 3 ใน สมเด็จพระเจ้าเฏาะลาลแห่งจอร์แดน กับ สมเด็จพระราชินีไซน์ อัล-ชาราฟ เฏาะลาลแห่งจอร์แดน เป็นพระราชอนุชาใน สมเด็จพระราชาธิบดีฮุสเซนแห่งจอร์แดน เป็นพระราชปิตุลา (อาชาย) ใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงเสกสมรสกับ นางซาร์วาธ อิครามูลลาห์ (ภายหลัง :เจ้าหญิงซาร์วาธ อัล ฮัสซัน) มีพระโอรส-ธิดา 3 พระองค์ คือ
เจ้าหญิงราห์มา บิน ฮัสซัน
เจ้าหญิงซูมายา บิน ฮัสซัน
เจ้าหญิงบาห์ดียา บิน ฮัสซัน
เจ้าชายราตไฮต์ บิน ฮัสซัน
เจ้าชายอเล็คซันเดอร์ แฟร์ดีนันท์แห่งปรัสเซีย

เจ้าชายอเล็คซันเดอร์ แฟร์ดีนันท์แห่งปรัสเซีย (อังกฤษ: Prince Alexander Ferdinand of Prussia) ประสูติเมื่อวันที่ 24 ธันวาคม 2455 เป็นพระโอรสเพียงพระองค์เดียวใน เจ้าชายออกัส วิลเฮ็ล์มแห่งปรัสเซีย และ เจ้าหญิงอเล็กซานดรา วิกตอเรียแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค เป็นพระราชนัดดาใน จักรพรรดิวิลเฮ็ล์มที่ 2 แห่งเยอรมนี และ เอากุสเทอ วิคโทรีอา แห่งชเลสวิช-ฮ็อลชไตน์ และเป็นพระนัดดาใน ฟรีดริช แฟร์ดีนันท์ ดยุกแห่งแห่งชเลสวิช-ฮ็อลชไตน์ พระบิดาและพระมารดาของพระองค์ทรงหย่ากันในปี 2463 พระมารดาทรงเสกสมรสใหม่อีก 2 ปีถัดมา พระองค์ถูกดูแลจากพระบิดา พระองค์ทรงเป็น 1 ในแขกงานเสกสมรสของ เจ้าชายกุสตาฟ อดอล์ฟ ดยุกแห่งเวสเตร์บอตเติน กับ เจ้าหญิงซิบิลลาแห่งซัคเซิน-โคบวร์คและโกทา พระญาติ ในปี 2475 และนับเป็นครั้งแรกที่สมาชิกราชวงศ์เยอรมันตั้งแต่เยอรมันกลายเป็นสาธารณรัฐ เมื่อเดือนพฤศจิกายน ปี 2482 พระองค์ทรงเป็นทหารยศร้อยโทพระองค์แรกในกองสัญญาณกองทัพอากาศเยอรมัน โดยประจำการในวีสบาเดิน เช่นเดียวกับพระบิดา พระองค์กลายเป็นผู้สนับสนุนที่โดดเด่นของพรรคนาซี พระบิดาของพระองค์เองหวังอย่างลับๆว่า พระโอรสของพระองค์อาจจะกลายเป็นสมเด็จพระเจ้าอยู่หัวของเยอรมัน โดยทรงปรารภกับ อดอล์ฟ ฮิตเลอร์ โดยการสนับสนุนที่พ่อมีต่อลูกชายมีผลทำให่ จักรพรรดิวิลเฮ็ล์มที่ 2 แห่งเยอรมนี ทรงวิตกว่า อาจจะทำให้มีผลต่อความสัมพันธ์กับราชวงศ์โฮเอินท์ซ็อลเลิร์น ในปีพ.ศ. 2476 พระองค์ทรงลาออกจากกองทัพอากาศเยอรมัน และกลายเป็นบุคคลในกองทัพเยอรมัน ต่างจากเจ้าชายพระองค์อื่น พระองค์ทรงถูกการได้รับการไว้วางใจจาก อดอล์ฟ ฮิตเลอร์ มากเป็นพิเศษ
พระองค์ทรงเสกสมรสเมื่อวันที่ 19 ธันวาคม พ.ศ. 2481 ในโบสถ์กองทหารรักษาการณ์เดรส กับอาร์มการ์ด เวย์แกนด์ (22 สิงหาคม พ.ศ. 2455 - 3 ธันวาคม พ.ศ. 2544) บุตรีของพันตรีฟรีดริช เวย์แกนด์และคาร์ลา ฟรานซีสกา โอไฮม์ และมีพื้นเพมาจากวีสบาเดิน ที่พระองค์เคยประจำการอยู่ เนื่องจากการแต่งงานไม่ได้รับการยอมรับจากราชวงศ์ ไม่มีพระญาติหรือพระราชวงศ์พระองค์ใดเข้าร่วมในพิธี แต่มีเพื่อนพระสหายที่เจ้าหน้าที่เป็นแขกในงาน มีพระโอรสเพียงพระองค์เดียวคือ
เจ้าชายสเตฟาน อเล็คซันเดอร์แห่งปรัสเซีย
พระองค์สิ้นพระชนม์ลงเมื่อวันที่ 12 มิถุนายน พ.ศ. 2528 สิริพระชันษา 72 ปี
เจ้าชายอาซิม บิน นาเยฟ

| เจ้าชายอาซิม บิน นาเยฟ> เจ้าชายแห่งฮัชไมต์จอร์แดน |
| --- | --- |
ประสูติ: 27 เมษายน พ.ศ. 2491 (76 ปี) อะเล็กซานเดรีย อียิปต์
พระชายา: ฟรอสเซน โวกาชูริ เจ้าหญิงซานา อาซิม
พระบุตร: เจ้าหญิงยัสมิน บินต์ อาซิม เจ้าหญิงซารา บินต์ อาซิม เจ้าหญิงนูร์ บินต์ อาซิม เจ้าหญิงซัลฮา บินต์ อาซิม เจ้าหญิงไนลา บินต์ อาซิม เจ้าชายนาเยฟ บิน อาซิม
ราชวงศ์: ฮัชไมต์
พระบิดา: เจ้าชายนาเยฟ บิน อับดุลลอฮ์
พระมารดา: เจ้าหญิงไมไฮมา
เจ้าชายอาซิม บิน นาเยฟ (อังกฤษ: Prince Asem bin Nayef) ประสูติเมื่อวันที่ 27 เมษายน 2491 ณ อะเล็กซานเดรีย ประเทศอียิปต์ เป็นพระโอรสพระองค์เล็กใน เจ้าชายนาเยฟ บิน อับดุลลอฮ์ และ   เจ้าหญิงไมไฮมา เป็นพระราชนัดดาใน สมเด็จพระราชาธิบดีอับดุลลาห์ที่ 1 แห่งจอร์แดน เป็นพระราชภาติยะใน สมเด็จพระเจ้าเฏาะลาลแห่งจอร์แดน พระองค์ทรงอยู่ในอันดับที่ 42 แห่งการสืบราชบัลลังก์จอรแดน พระองค์ทรงจบการศึกษาจากโรงเรียนมัธยมของเขาที่โรงเรียนมิลฟิลด์ และโรงเรียนซัมเมอร์เซ็ต ในอังกฤษ ทรงได้รับปริญญาด้านสถาปัตยกรรมภายในของอังกฤษ ในปี พ.ศ. 2515
หลังจากที่มหาวิทยาลัย ทรงทำงานเป็นเวลาหลายปีใน สเปน กับ บริษัทสถาปนิกชั้นนำที่ได้รับประสบการณ์ ในปี พ.ศ. 2517 ทรงกลับมายังกรุงอัมมานซึ่งเริ่มต้นธุรกิจสถาปัตยกรรมของพระองค์เองนอกเหนือจากการนำเข้าและส่งออกเฟอร์นิเจอร์และอุปกรณ์เสริม
ระหว่างปี 2537 และปี 2539 ทรงเป็นอาจารย์สอนการออกแบบตกแต่งภายในที่มหาวิทยาลัยเพตรา ในปี พ.ศ. 2536 ทรงก่อตั้ง บริษัท รักษาความปลอดภัยขึ้นชื่อว่า อัช-ชา ซิลเคลิตี้ นอกจากนี้ยังทรงจัดตั้ง บริษัท จอร์แดนวิสัยทัศน์สำหรับการโทรคมนาคมในประเทศ ทรงเป็นประธานของทั้งสองบริษัท
งานอดิเรกของพระองค์คือการ ขี่ม้า ดำน้ำ และทรงพระอักษร (อ่านหนังสือ)
ด้านชีวิตส่วนพระองค์ ทรงเสกสมรสครั้งแรกกับ ฟรอสเซน โวกาชูริ ในปี 2517 และทรงหย่าในปี 2528 มีพระธิดาดังนี้
เจ้าหญิงยัสมิน บินต์ อาซิม
เจ้าหญิงซารา บินต์ อาซิม
เจ้าหญิงนูร์ บินต์ อาซิม
ต่อมาทรงเสกสมรสครั้งที่ 2 กับ ซารา คาลิมาส ต่อมาเป็น เจ้าหญิงซานา อาซิม มีพระธิดา-โอรสดังนี้
เจ้าหญิงซัลฮา บินต์ อาซิม
เจ้าหญิงไนลา บินต์ อาซิม
เจ้าชายนาเยฟ บิน อาซิม
เจ้าชายฟรีดริชที่ 2 ดยุกแห่งอันฮัลท์

เจ้าชายฟรีดริชที่ 2 ดยุกแห่งอันฮัลท์ (อังกฤษ: Friedrich II, Duke of Anhalt) ประสูติเมื่อวันที่ 19 สิงหาคม 2399 ณ แกรนด์ดัชชีดัชชีอันฮัลท์ เป็นพระโอรสพระองค์รองใน เจ้าชายเฟรเดอริกที่ 1 ดยุกแห่งอันฮัลท์ และ เจ้าหญิงอ็องตัวแน็ตแห่งซัคเซิน-อัลเทนบูร์ก พระองค์กลายเป็นรัชทายาทในตำแหน่ง ดยุกแห่งอันฮัลท์ ภาหลังการสิ้นพระชนม์ของพระเชษฐาคือ เจ้าชายเลโอโปลด์ เจ้าชายรัชทายาทแห่งอันฮัลท์ และกลายเป็นดยุกแห่งอันฮัลท์เมื่อปี 2447 ภายหลังพระบิดาสิ้นพระชนม์ลง
เสกสมรส

เจ้าชายฟรีดริชที่ 2 ดยุกแห่งอันฮัลท์ ทรงเสกสมรสกับ เจ้าหญิงมารีแห่งบาเดิน  เมื่อวันที่ 2 กรกฎาคม 2432 พระชายารับพระราชทานพระอิสริยยศที่  ดัชเชสแห่งอันฮัลท์ พระชายา ไม่มีพระบุตร
พระกรณียากิจในฐานะ ดยุกแห่งอันฮัลท์

ในรัชกาลของพระองค์นั้นเป็นที่ขนานนามและเป็นที่รู้จักเป็นอย่างยิ่งเรื่องการดนตรี ทรงอุปภัมภ์โครงการเกี่ยวกับดนตรีไว้มากมาย ซึ่งพระกรณียากิจดังกล่าวเป็นที่ประจักษ์แก่ประเทศในยุโรป
สิ้นพระชนม์

เจ้าชายฟรีดริชที่ 2 ดยุกแห่งอันฮัลท์ สิ้นพระชนม์ลงเมื่อวันที่ 21 เมษายน 2461 สิริพระชันษา 61 ชันษา ตำแหน่งดยุกแห่งอันฮัลท์ตกไปเป็นของพระอนุชาคือ เจ้าชายเอดูอาร์ด ดยุกแห่งอันฮัลท์
อักษรย่อพระนามประจำพระองค์
เจ้าชายฮารัลท์แห่งเชาม์บวร์ค-ลิพเพอ

เจ้าชายฮารัลท์แห่งเชาม์บวร์ค-ลิพเพอ (อังกฤษ: Prince Harald of Schaumburg-Lippe) ประสูติเมื่อวันที่ 27 มีนาคม พ.ศ. 2491 เป็นพระโอรสพระองค์สุดท้องในเจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974)กับเจ้าหญิงฟีโอโดราแห่งเดนมาร์ก เป็นพระนัดดาในเจ้าชายฮารัลด์แห่งเดนมาร์ก พระราชปนัดดาในสมเด็จพระเจ้าเฟรเดอริกที่ 8 แห่งเดนมาร์ก ด้านชีวิตส่วนพระองค์ ทรงเสกสมรสครั้งแรกกับเพตรา เวรา คริสติน เมื่อวันที่ 22 กรกฎาคม พ.ศ. 2519 และหย่ากันใน พ.ศ. 2523 และเสกสมรสครั้งที่ 2 กับ กาเบรียล แฮกแมน เมื่อวันที่ 23 กันยายน พ.ศ. 2531 ไม่ทรงมีพระบุตร
แม้ว่าพระองค์จะเป็นสมาชิกพระราชวงศ์แห่งเดนมาร์กผ่านทางพระมารดา แต่ไม่มีสิทธิ์ในการทรงราชย์ แต่ทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจากพระเจ้าจอร์จที่ 2 แห่งบริเตนใหญ่
เจ้าชายออกัสตัส เฟรเดอริก ดยุกแห่งซัสเซกซ์

| เจ้าชายออกัสตัส เฟรเดอริก |
| --- | --- |
ดยุกแห่งซัสเซกซ์
พระฉายาลักษณ์โดยกาย เฮด ปีค.ศ. 1798
ประสูติ: 27 มกราคม ค.ศ. 1773 พระราชวังบักกิงแฮม ลอนดอน
สิ้นพระชนม์: 21 เมษายน ค.ศ. 1843(1843-04-21) (70 ปี) พระราชวังเคนซิงตัน ลอนดอน
ฝังพระศพ: 4 พฤษภาคม ค.ศ. 1873 สุสานเคนซัลกรีน ลอนดอน
คู่อภิเษก: เลดี้ ออกัสต้า เมอร์เรย์  (1793; หย่า 1794)  เลดี้ เซซิเลีย อันเดอร์วูด  (1831)
พระบุตร: ออกัสตัส เดสเต ออกัสตา เดสเต
ราชวงศ์: ฮันโนเฟอร์
พระบิดา: สมเด็จพระเจ้าจอร์จที่ 3
พระมารดา: สมเด็จพระราชินีชาร์ล็อทเทอ
เจ้าชายออกัสตัส เฟรเดอริก ดยุกแห่งซัสเซกซ์ (อังกฤษ: Prince Augustus Frederick, Duke of Sussex) (27 มกราคม 1773 – 21 เมษายน 1843) เป็นพระราชโอรสลำดับที่ 6 ในสมเด็จพระเจ้าจอร์จที่ 3 กับสมเด็จพระราชินีชาร์ล็อทเทอ ทรงเป็นพระราชโอรสเพียงพระองค์เดียวที่มิได้รับราชการทหาร และทรงได้รับการขนานนามว่าทรงเป็นนักเสรีนิยม โดยทรงมีแนวคิดด้านการปฏิรูปรัฐสภา การยกเลิกการค้าทาส การปลดปล่อยชาวคาทอลิก และการยกเลิกข้อบังคับต่าง ๆ ที่มีต่อชาวยิว และผู้ที่เห็นต่างทางศาสนา
พระอิสริยยศ

27 มกราคม 1773 – 27 พฤษจิกายน 1801: ฮิสรอยัลไฮเนส เจ้าชายออกัสตัส เฟรเดอริก
24 พฤษจิกายน 1801 – 21 เมษายน 1843: ฮิสรอยัลไฮเนส ดยุกแห่งซัสเซกส์
โดยมีบรรดาศักดิ์รอง ได้แก่ เอิร์ลแห่งอิเวอร์นีส และบารอนอาร์กโลว์
เจ้าชายมูลัย อับดัลลาห์

| เจ้าชายมูลัย อับดัลลาห์ |
| --- | --- |
 เจ้าชายมูลัย อับดัลลาห์
เจ้าชายแห่งราชอาณาจักรโมร็อกโก
ประสูติ: 30 กรกฎาคม 2478 ราบัต โมร็อกโก
สวรรคต: 20 ธันวาคม พ.ศ. 2526 (48 ปี)
พระชายา: เจ้าหญิงลัลลา ลาเมีย
พระบุตร: เจ้าชายมูลัย ฮิชาม เจ้าหญิงลัลลา ซีเนป เจ้าชายมูลัย อิสมาอิล
ราชวงศ์: อเลาอัว
พระราชบิดา: สมเด็จพระราชาธิบดีโมฮัมเหม็ดที่ 5 แห่งโมร็อกโก
พระราชมารดา:  เจ้าหญิงลัลลา อับลา บินต์ ทาฮาร์
เจ้าชายมูลัย อับดัลลาห์ (อังกฤษ: Prince Moulay Abdallah of Morocco) ประสูติเมื่อวันที่ 30 กรกฎาคม 2478 ณ ราบัต โมร็อกโก เป็นพระราชโอรสใน สมเด็จพระราชาธิบดีโมฮัมเหม็ดที่ 5 แห่งโมร็อกโก ประสูติแต่  เจ้าหญิงลัลลา อับลา บินต์ ทาฮาร์ เป็นพระราชอนุชาใน สมเด็จพระราชาธิบดีฮะซันที่ 2 แห่งโมร็อกโก
เสกสมรส

เจ้าชายมูลัย อับดัลลาห์ ทรงเสกสมรสกับ เจ้าหญิงลัลลา ลาเมีย เมื่อวันที่ 9 พฤศจิกายน 2504 มีพระบุตรดังนี้
เจ้าชายมูลัย ฮิชาม
เจ้าหญิงลัลลา ซีเนป
เจ้าชายมูลัย อิสมาอิล
ทั้งนี้ พระองค์ยังมีศักดิ์เป็นพระญาติใน เจ้าชายอัลวาลีด บิน ทาลาลแห่งซาอุดิอาราเบีย ผ่านทางสายพระมารดาด้วย
เจ้าชายมูลัย อับดัลลาห์ สิ้นพระชนม์ลงเมื่อวันที่ 20 ธันวาคม 2526 ด้วยโรคมะเร็ง สิริพระชันษา 48 ปี
เหรียญในพระองค์

ฝรั่งเศส : Knight Grand Cross of the Legion of Honour (1963).
Empire of Iran : Commemorative Medal of the 2500th Anniversary of the founding of the Persian Empire (14/10/1971).
สหราชอาณาจักร : Knight Commander of the Royal Victorian Order (27/10/1980).
เจ้าชายอาดัลแบร์ทแห่งบาวาเรีย (ประสูติ ค.ศ. 1944)

เจ้าชายอาดัลแบร์ทแห่งบาวาเรีย (อังกฤษ: Prince Adalbert of Bavaria) ประสูติเมื่อวันที่ 27 ธันวาคม 2487 เป็นพระโอรสพระองค์ที่ 2 ในเจ้าชายค็อนสตันทีนแห่งบาวาเรีย กับ เจ้าหญิงมารีอา อาเดิลกุนเดอแห่งโฮเอินท์ซ็อลเลิร์น-ซีคมาริงเงิน มีพระเชษฐา 1 พระองค์และพระขนิษฐา 1 พระองค์ คือ เจ้าชายเลโอพ็อลท์แห่งบาวาเรีย กับ เจ้าหญิงอีซาเบ็ลแห่งบาวาเรีย
เสกสมรส

เจ้าชายอาดัลแบร์ทแห่งบาวาเรีย ทรงเสกสมรสจำนวน 2 ครั้ง ครั้งแรกกับ มารีออน โควอนสกี เมื่อวันที่ 9 พฤษภาคม 2521 ซึ่งพระชายาพระองค์นี้เป็นธิดาของคหบดีของบาวาเรีย แต่ก็หย่าร้างกันในวันที่ 11 พฤศจิกายน 2526 ไม่มีพระบุตร ต่อมาพระองค์ทรงเสกสมรสครั้งที่ 2 กับ ซานดรา บรูโกวิชดี เมื่อวันที่ 3 มีนาคม 2542 แต่มีพระบุตรที่ประสูติก่อนงานเสกสมรสแล้ว 2 พระองค์คือ
เจ้าหญิงแบร์นาแดต
เจ้าชายฮูแบร์ตุส
เจ้าชายฮารัลด์แห่งเดนมาร์ก

เจ้าชายฮารัลด์แห่งเดนมาร์ก  (อังกฤษ: His Royal Highness Prince Harald of Denmark) เป็นพระราชโอรสพระองค์ที่ 4 ในสมเด็จพระเจ้าเฟรเดอริกที่ 8 แห่งเดนมาร์ก และสมเด็จพระราชินีลูอีสแห่งเดนมาร์ก เป็นพระราชอนุชาในพระเจ้าคริสเตียนที่ 10 แห่งเดนมาร์ก และสมเด็จพระราชาธิบดีโฮกุนที่ 7 แห่งนอร์เวย์ พระองค์เสกสมรสกับเจ้าหญิงเฮ็ลเลนา อาเดิลไฮท์แห่งเดนมาร์ก มีพระบุตร 5 พระองค์ ทั้งนี้ พระองค์ยังมีศักดิ์เป็นพระอัยกาในเจ้าหญิงเอลิซาเบธแห่งเดนมาร์ก เคานต์อิงกอล์ฟแห่งโรเซินบอร์ก เคานต์คริสเตียนแห่งโรเซินบอร์ก
| ด ค กเจ้าชายแห่งเดนมาร์ก |
| --- | --- | --- |
เริ่มนับรุ่นจากการสถาปนาระบอบราชาธิปไตยโดยการสืบราชสมบัติตามลำดับสันตติวงศ์ (hereditary monarchy) ในรัชกาลพระเจ้าเฟรเดอริกที่ 3 เมื่อปี ค.ศ. 1660
| รุ่นที่ 1 |  พระเจ้าคริสเตียนที่ 5 แห่งเดนมาร์ก  เจ้าชายเฟรเดอริก  เจ้าชายจอร์จ ดยุกแห่งคัมบาลันด์  |  |
| รุ่นที่ 2 |  พระเจ้าเฟรเดอริกที่ 4 แห่งเดนมาร์ก  เจ้าชายคริสเตียน วิลเลียม  เจ้าชายคริสเตียน  เจ้าชายคาร์ล  เจ้าชายวิลเฮ็ล์ม  เจ้าชายวิลเลียม ดยุกแห่งกลอสเตอร์  เจ้าชายเยิร์น  เจ้าชายคาร์ล  |  |
| รุ่นที่ 3 |  เจ้าชายคริสเตียน  พระเจ้าคริสเตียนที่ 6 แห่งเดนมาร์ก  เจ้าชายเฟรเดริก คาร์ล  เจ้าชายเยิร์น  เจ้าชายเฟรเดริก คริสเตียน  เจ้าชายคาร์ล  |  |
| รุ่นที่ 4 |  พระเจ้าเฟรเดอริกที่ 5 แห่งเดนมาร์ก  |  |
| รุ่นที่ 5 |  เจ้าชายคริสเตียน  พระเจ้าคริสเตียนที่ 7 แห่งเดนมาร์ก  เจ้าชายรัชทายาทเฟรเดอริก  |  |
| รุ่นที่ 6 |  พระเจ้าเฟรเดอริกที่ 6 แห่งเดนมาร์ก  พระเจ้าคริสเตียนที่ 8 แห่งเดนมาร์ก  เจ้าชายรัชทายาทเฟอร์ดินานด์  |  |
| รุ่นที่ 7 |  เจ้าชายคริสเตียน  เจ้าชายคริสเตียน  พระเจ้าเฟรเดอริกที่ 7 แห่งเดนมาร์ก  พระเจ้าคริสเตียนที่ 9 แห่งเดนมาร์ก^  |  |
| รุ่นที่ 8 |  พระเจ้าเฟรเดอริกที่ 8 แห่งเดนมาร์ก^  พระเจ้าเยออร์ยิโอสที่ 1 แห่งกรีซ^  เจ้าชายวัลเดมาร์  |  |
| รุ่นที่ 9 |  พระเจ้าคริสเตียนที่ 10 แห่งเดนมาร์ก  พระเจ้าโฮกุนที่ 7 แห่งนอร์เวย์  เจ้าชายฮารัลด์  เจ้าชายกุสตาฟ  พระเจ้าคอนสตันติโนสที่ 1 แห่งกรีซ*  เจ้าชายเยออร์ยีโอส*  เจ้าชายนิโกลาโอส*  เจ้าชายอันเดรียส*  เจ้าชายคริสโตเฟอร์*  เจ้าชายออเกอ เคานต์แห่งโรเซินบอร์ก  เจ้าชายแอกเซิล  เจ้าชายเอริก  เจ้าชายวิกโก  |  |
| รุ่นที่ 10 |  พระเจ้าเฟรเดอริกที่ 9 แห่งเดนมาร์ก  เจ้าชายคนุด รัชทายาท  พระเจ้าโอลาฟที่ 5 แห่งนอร์เวย์  เจ้าชายกอล์ม  เจ้าชายโอลัฟ  พระเจ้าเยออร์ยิโอสที่ 2 แห่งกรีซ*  พระเจ้าอเล็กซานโดรสแห่งกรีซ*  พระเจ้าปัฟโลสแห่งกรีซ*  เจ้าชายปีเตอร์*  เจ้าชายฟิลิป ดยุกแห่งเอดินบะระ*∞  เจ้าชายไมเคิล*  เจ้าชายจอร์จ วัลเดมาร์  อดีตเจ้าชายเฟล์มมิง วัลเดมาร์ เคานต์แห่งโรเซินบอร์ก  |  |
| รุ่นที่ 11 |  เจ้าชายเฮนริก^  เจ้าชายอิงกอล์ฟ  เจ้าชายคริสเตียน  พระเจ้าคอนสตันติโนสที่ 2 แห่งกรีซ*  |  |
| รุ่นที่ 12 |  สมเด็จพระราชาธิบดีเฟรเดอริกที่ 10 แห่งเดนมาร์ก  เจ้าชายโจอาคิม‡  เจ้าชายเปาโลส มกุฎราชกุมารแห่งกรีซ*  เจ้าชายนิโกเลาส์*  เจ้าชายฟิลิปโปส*  |  |
| รุ่นที่ 13 |  เจ้าชายคริสเตียน  เจ้าชายวินเซนต์  เจ้าชายนิโคไล#  เจ้าชายเฟลิกซ์#  เจ้าชายเฮนริก#  เจ้าชายคอนสตันติโนส อเล็กซิออส*  เจ้าชายอาชิเลียส-อันเดรียส*  เจ้าชายโอดีสซีส-คีโมน*  เจ้าชายอริสทิเดส สตาวรอส*  |  |
ตัวเอียง หมายถึงเจ้าชายที่ภายหลังเสียพระอิสริยยศเพราะการอภิเษกสมรสต่างฐานันดรศักดิ์ # ทรงถูกถอดพระอิสริยยศ  ^ไม่ใช่เจ้าชายแห่งเดนมาร์กตั้งแต่แรกประสูติ  *ทรงเป็นเจ้าชายแห่งกรีซด้วย ∞ทรงเป็นเจ้าชายแห่งสหราชอาณาจักรด้วย
เจ้าชายราฟาเอล ไรเนอร์แห่งทวร์นและทัคซิส

เจ้าชายราฟาเอล ไรเนอร์แห่งทวร์นและทัคซิส (อังกฤษ: Prince Raphael Rainer of Thurn and Taxis) ประสูติเมื่อวันที่ 30 พฤษภาคม 2449 ณ เรเกินส์บวร์ค เป็นพระโอรสลำดับที่ 7 และพระองค์ที่ 6 ในอัลแบร์ท เจ้าชายที่ 8 แห่งทวร์นและทัคซิส และ อาร์ชดัชเชสมาร์เกรเธอ คลิเมนไทน์แห่งออสเตรีย ทรงมีศักดิ์เป็นพระอัยกา (ปู่) ในอัลแบร์ท เจ้าชายที่ 12 แห่งทวร์นและทัคซิส ทั้งนี้ยังทรงเป็นสมาชิกของคณะเบเนดิกติน ทรงได้รับการศึกษาด้านมนุษยนิยมจากอาจารย์ส่วนพระองค์
เสกสมรส

เจ้าชายราฟาเอล ไรเนอร์แห่งทวร์นและทัคซิส ทรงเสกสมรสกับเจ้าหญิงมาร์กาเร็ตแห่งทวร์นและทัคซิส เมื่อวันที่ 24 พฤษภาคม 2475 มีพระโอรสร่วมกันเพียงพระองค์เดียว
เจ้าชายมัคส์ เอมานูเอ็ลแห่งทวร์นและทักซิส (ประสูติ ค.ศ. 1935)
เจ้าชายราฟาเอล ไรเนอร์แห่งทวร์นและทัคซิส สิ้นพระชนม์ลงเมื่อวันที่ 8 มิถุนายน 2536 ณ ชวังเกา สิริพระชันษา 87 ปี
แหล่งข้อมูลอื่น

A photograph of Prince Raphael Rainer เก็บถาวร 2016-03-04 ที่ เวย์แบ็กแมชชีน
เจ้าชายเตาฟาอาเฮา มานูมาตาโอโง

เจ้าชายเตาฟาอาเฮา มานูมาตาโอโง (อังกฤษ: Taufaʻahau Manumataongo) พระราชโอรสพระองค์ใหญ่ใน เจ้าชายตูโปอูโตอา อูลูกาลาลา กับ เจ้าหญิงซีไนตาฟารา ฟากาฟานูอา ทรงเป็นพระราชนัดดาใน สมเด็จพระราชาธิบดีตูโปอูที่ 6 แห่งตองงา กับ สมเด็จพระราชินีนานาซีเปาอู ตูกูอาโฮ ทรงมีพระขนิษฐา 1 พระองค์ คือ เจ้าหญิงมาโลฮา โตกูอาโฮ
พระองค์ทรงมีสิทธิในการสืบราชสันตติวงศ์แห่งตองงาลำดับที่ 2 รองจากพระราชบิดา
เจ้าชายเฌโรม นโปเลียน

เจ้าชายเฌโรม นโปเลียน (อังกฤษ: Prince Jérôme Napoléon) ประสูติเมื่อวันที่ 14 มกราคม พ.ศ. 2500 ณ ประเทศฝรั่งเศส เป็นพระโอรสพระองค์เล็กใน หลุยส์ เจ้าชายนโปเลียน และอลิกซ์ เจ้าหญิงนโปเลียน ทรงเป็นพระนัดดาในเจ้าหญิงคลิเมนไทน์แห่งเบลเยียม และเป็นพระราชปนัดดาในสมเด็จพระเจ้าเลออปอลที่ 2 แห่งเบลเยียม พระอนุชาใน ชาลส์ เจ้าชายนโปเลียน พระองค์ทรงมีพระบิดาทูลหัวคือ เจ้าชายซาวีเยแห่งบูร์บง-ปาร์มา พระองค์ทรงอยู่ในลำดับที่ 2 ในการอ้างสิทธิราชบัลลังก์ฝรั่งเศสถัดจากพระภาติยะคือ ฌ็อง-คริสต็อฟ เจ้าชายนโปเลียน
พระองค์ทรงสมรสกับ ลิเซีย อินโนเซนต์ เมื่อวันที่ 2 กันยายน พ.ศ. 2556 พระชายารับพระราชทานพระอิสริยยศและฐานันดรเป็น เฮอร์อิมพิเรียลไฮนีส เจ้าหญิงลิเซีย นโปเลียน เจ้าหญิงแห่งฝรั่งเศส พระชายา โดยที่ไม่มีพระบุตรร่วมกัน ปัจจุบันทั้งสองประทับในรัฐเจนีวา ประเทศสวิตเซอร์แลนด์ โดยพระองค์ทำงานเป็นบรรณารักษ์มหาวิทยาลัยเจนีวา
เจ้าชายเชห์ซาเด เมห์เหม็ด อับดุลคาริม

| เจ้าชายเชห์ซาเด เมห์เหม็ด อับดุลคาริม |
| --- | --- |
เจ้าชายแห่งออสโตมัน
ประสูติ: 27 มิถุนายน พ.ศ. 2449 จักรวรรดิออตโตมัน
สิ้นพระชนม์: 3 สิงหาคม พ.ศ. 2478 (29 ปี) นิวยอร์ก ซิตี้
พระชายา: นเหม็ด ฮานิม
พระบุตร: เจ้าชายดุนดาร์ อาลี ออสมัน เจ้าชายฮารุน ออสมัน
ราชวงศ์: ราชวงศ์ออสมัน
พระบิดา: เจ้าชายเมเหม็ด เซลิม
พระมารดา: นูเฟอร์ ฮานิม
เจ้าชายเชห์ซาเด เมห์เหม็ด อับดุลคาริม (อังกฤษ: His Imperial Highness Şehzade Mehmed Abdülkerim) ประสูติเมื่อวันที่ 27 มิถุนายน 2449 เป็นพระโอรสใน เจ้าชายเมเหม็ด เซลิม และ นูเฟอร์ ฮานิม เป็นพระราชนัดดาใน สุลต่านอับดุล ฮามิดที่ 2 ทรงได้รับการศึกษาที่วิทยาลัยกาลาตาซาราย ณ อิสตันบูล และในปี 2476 ทรงได้รับเชิญให้เสด็จ ณ ประเทศญี่ปุ่น โดยในฐานะแขกของรัฐบาล สันนิษฐานว่าน่าจะใช้สถานะของพระองค์ในฐานะผู้อ้างสิทธิ์ราชบัลลังก์ออตโตมันเพื่อช่วยเหลือจักรวรรดิญี่ปุ่น ในการรุกรานของชาติมุสลิม ในเอเชียกลาง ที่ขัดแย้งกับสหภาพโซเวียต
พระองค์ทรงเสกสมรสกับ นเหม็ด ฮานิม (25 ธันวาคม พ.ศ. 2454 – 4 สิงหาคม พ.ศ. 2524) ที่ อเลปโป ณ ประเทศซีเรีย เมื่อวันที่ 24 กุมภาพันธ์ พ.ศ. 2473 และหย่าร้างในปี พ.ศ. 2474 มีพระโอรส 2 พระองค์ ซึ่งล้วนแล้วได้ดำรงพระอิสริยยศเป็น เจ้าชายประมุขแห่งออตโตมัน ทั้งสิ้น คือ
เจ้าชายดุนดาร์ อาลี ออสมัน
เจ้าชายฮารุน ออสมัน
เจ้าชายเชห์ซาเด เมห์เหม็ด อับดุลคาริม สิ้นพระชนม์ลงเมื่อวันที่ 3 สิงหาคม 2478 สิริพระชันษาได้เพียง 29 ปี
เจ้าชายเจมีแห่งบูร์บง-ปาร์มา เคานต์แห่งบาร์ดี

เจ้าชายเจมีแห่งบูร์บง-ปาร์มา เคานต์แห่งบาร์ดี (อังกฤษ: His Royal Highness  Prince Jaime Bernardo of Bourbon-Parma, Count of Bardi) เป็นพระโอรสพระองค์ที่ 3  ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ วิกตอเรีย เคอซิเวอร์ยัตช์ (ต่อมา เคาน์เตสวิกตอเรียแห่งบาร์ดี) มีพระธิดา 2 พระองค์
เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน

| เจ้าชายอาหมัด ชาห์ ข่าน احمد شاه خان |
| --- | --- |

ประมุขแห่งราชวงศ์บารักไซ
ระหว่าง: 23 กรกฎาคม พ.ศ. 2550 - 4 มิถุนายน พ.ศ. 2567
ก่อนหน้า: พระเจ้าโมฮัมเหม็ด ซาเฮียร์ ชาห์
ถัดไป: เจ้าชายมูฮัมหมัด ซาเฮียร์ ข่าน
มกุฎราชกุมารแห่งอัฟกานิสถาน
ดำรงพระยศ: 26 พฤศจิกายน พ.ศ. 2485 – 17 กรกฎาคม พ.ศ. 2516
ก่อนหน้า: เจ้าชายมูฮัมเหม็ด อักบัร ข่าน 
ถัดไป: ราชาธิปไตยถูกล้มล้าง

พระราชสมภพ: 23 กันยายน พ.ศ. 2477 กรุงคาบูล ราชอาณาจักรอัฟกานิสถาน
สวรรคต: 4 มิถุนายน พ.ศ. 2567 (89 ปี) รัฐเวอร์จิเนีย สหรัฐอเมริกา
คู่อภิเษก: เจ้าหญิงคาทูล เบกุม มกุฎราชกุมารีแห่งอัฟกานิสถาน
พระราชบุตร: เจ้าชายมูฮัมหมัด ซาเฮียร์ ข่าน เจ้าชายมูฮัมหมัด เอเมล ข่าน เจ้าหญิงฮาวา คานุม
ราชวงศ์: ราชวงศ์บารักไซ
พระราชบิดา: พระเจ้าโมฮัมเหม็ด ซาเฮียร์ ชาห์แห่งอัฟกานิสถาน
พระราชมารดา: สมเด็จพระราชินีฮุไมรา เบกุมแห่งอัฟกานิสถาน
ศาสนา: อิสลามซุนนี
เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน (อังกฤษ: Ahmad Shah Khan, Crown Prince of Afghanistan) เสด็จพระราชสมภพเมื่อวันที่ 23 กันยายน พ.ศ. 2477 เป็นพระราชโอรสพระองค์ที่ 2 และ 3 ใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์รัชกาลสุดท้ายของอัฟกานิสถาน กับ สมเด็จพระราชินีฮุไมรา เบกุมแห่งอัฟกานิสถาน พระองค์ทรงดำรงพระอิสริยยศเป็น มกุฎราชกุมารแห่งอัฟกานิสถาน แทนที่พระเชษฐาคือ เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน ที่เสด็จสวรรคตพระชนมายุเพียง 9 พรรษา ด้านการศึกษาพระองค์ทรงได้รับการศึกษาจากโรงเรียนในคาบูล ก่อนจะเสด็จพระราชดำเนินไปศึกษาต่อที่ มหาวิทยาลัยออกซฟอร์ด และกลับมาทรงงานในกระทรวงการต่างประเทศอัฟกานิสถาน
พระราชบิดาทรงปกครองประเทศอัฟกานิสถานเรื่อยมา จนกระทั่งปี 2516 เกิดการปฏิวัติโค่นล้มระบอบกษัตริย์ พระราชบิดาพร้อมด้วยเหล่าพระบรมวงศานุวงศ์ ถูกการรัฐประหาร ก่อนจะเสด็จพระราชดำเนินออกนอกประเทศไปในวันที่ 26 กรกฎาคม 2516 ณ กรุงโรม ประเทศอิตาลี โดยหลังจากนั้นรัฐบาลได้ประกาศได้เหล่าพระบรมวงศานุวงศ์สามารถเสด็จพระราชดำเนิน/เสด็จกลับได้ พระองค์ทรงดำรงพระชนม์ชีพในรัฐเวอร์จิเนีย โดยทรงพระราชนิพนธ์หนังสือ
เสกสมรส

เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน ทรงเข้าพระราชพิธีเสกสมรสกับ คาทูล เบกุม เมื่อปี 2504 พระวรชายารับพระราชทานพระอิสริยยศ  เจ้าหญิงคาทูล เบกุม มกุฎราชกุมารีแห่งอัฟกานิสถาน พระวรชายา มีพระราชบุตรดังนี้
เจ้าชายมูฮัมหมัด ชาห์ ข่าน
เจ้าชายมูฮัมหมัด เอเมล ข่าน
เจ้าหญิงฮาวา คานุม
อนึ่ง พระองค์ทรงมีศักดิ์เป็นพระปิตุลา (ลุง) ใน เจ้าหญิงนอเอล เจ้าหญิงแห่งซาอิด
เจ้าชายเปรโด ดยุกแห่งกาลาเบรีย

เจ้าชายเปรโด ดยุกแห่งกาลาเบรีย (อังกฤษ: His Royal Highness Prince Pedro, Duke of Calabria) เป็นพระโอรสพระองค์ที่ 3 และพระองค์เดียวใน อินฟันเตคาลอส ดยุกแห่งกาลาเบรีย กับ เจ้าหญิงอาน ดัชเชสแห่งกาลาเบรีย
พระองค์ทรงอภิเษกสมรสกับโซเฟีย แลนด์ดิลอส ยา เมนกาเลโฮ ภายหลังคือเจ้าหญิงโซเฟีย ดัชเชสแห่งคาลาเบรีย มีพระบุตรร่วมกัน 7 พระองค์ โดยภายหลังพระบิดาของพระองค์สิ้นพระชนม์ พระองค์สืบพระอิสริยยศ ดยุกแห่งกาลาเบรีย
เจ้าชายฮะซัน เอส-เซนนุสซี มกุฎราชกุมารแห่งลิเบีย

เจ้าชายฮะซัน เอส-เซนนุสซี มกุฎราชกุมารแห่งลิเบีย (อังกฤษ: Hasan as-Senussi) เสด็จพระราชสมภพเมื่อปี 2471 เป็นพระโอรสใน เจ้าชายมูฮัมหมด อัล-ริดา กับ อัมบราเกีย อัล-ฟาติยา
การปฏิวัติ 2512

เหตุการณ์ที่เกิดขึ้นกันยายน 2512 พิสูจน์แล้วว่าพระองค์เหมาะสมที่จะสืบราชสมบัติราชอาณาจักรลิเบีย ต่อมาไอริส นำเสนอเอกสารลงนามในฉบับที่ 4 สิงหาคม 2512 ต่อประธานาธิบดี เหตุผลเรื่องการไม่เหมาะสมที่ให้พระองค์สืบราชบัลลังก์ พระองค์ต้องสละราชสมบัติในวันที่ 2 กันยายน พระองค์เสด็จพระราชดำเนินไปลงพระนามาภิไธยด้วยพระองค์เอง พระราชอำนาจของกษัตริย์ในพระนามนามเท่านั้น โดยพนะองค์ถูกเจ้าหน้าที่กองทัพลิเบีย นำโดยนายพันเอกมูอัมมาร์ กัดดาฟี ผู้เป็นกบฏ และเป้นผู้ที่มีความเห็นเรื่องความไม่เหมาะสมในการครองราชย์ ถึงกระนั้น สิ่งที่พระองค์จะได้รับจากนี้ คือ พระราชวัง และสิทธิเป็นพระประมุขเพียงในพระนาม มิได้มีสิทธิในการปกครอง เป้นเพียงสัญลักษ์ของประเทศเท่านั้น ในบั้นปลายพระชนม์ชีพนั้น พระองค์ทรงมีความเห็นไม่ค่อยตรงกับรัฐบาลลิเบียเท่าไรนัก พระองค์มักจะแสดงความคิดเห็นที่เป็นฝ่ายตรงข้ามเสมอๆ ทำให้รัฐบาลไม่ค่อยชอบพระองค์แต่ก็ทำอะไรมิได้ พระองค์ทรงมีพระราชโอรส 1 พระองค์คือ
เจ้าชายมูฮัมหมัด อิล เซนนุสซี มกุฎราชกุมารแห่งลิเบีย
เจ้าชายอ็องตวนแห่งบูร์บง-ซิซิลีทั้งสอง

เจ้าชายอ็องตวนแห่งบูร์บง-ซิซิลีทั้งสอง (อังกฤษ: His Royal Highness Prince Antoine of Bourbon-Two Sicilies) ประสูติเมื่อวันที่ 20 มกราคม ค.ศ. 1929 ณ กาน จังหวัดอาลป์-มารีตีม ประเทศฝรั่งเศส เป็นพระโอรสใน เจ้าชายกาเบรียลแห่งบูร์บง-ซิซิลีทั้งสอง และ เจ้าหญิงมาร์กอซาตา อิซาเบลลา ซาทอยสกา พระชายาพระองค์แรก เป็นพระนัดดาใน เจ้าชายอัลฟอนโซ เคานต์แห่งคาแซร์ตา และพระราชปนัดดาใน พระเจ้าเฟอร์ดินานด์ที่ 2 แห่งบูร์บง-ซิซิลีทั้งสอง
เสกสมรส

เจ้าชายอ็องตวนแห่งบูร์บง-ซิซิลีทั้งสอง ทรงเสกสมรสกับ ดัชเชสเอลิซาเบธแห่งเวือร์ทเทิมแบร์ค (ประสูติ ค.ศ. 1933) เมื่อวันที่ 18 กรกฎาคม ค.ศ. 1958 รับพระราชทานพระอิสริยยศ  เจ้าหญิงอ็องตวนแห่งบูร์บง-ซิซิลีทั้งสอง พระชายา มีพระบุตรดังนี้
เจ้าชายฟร็องซัวส์
เจ้าหญิงมาเรีย กาลอรีน
เจ้าชายเจนเนอโร
เจ้าหญิงมาเรีย อนูซิกา
พระบุตรของพระองค์ประสูติที่เยอรมนี และยังได้รับการอบรมและศึกษาที่เยอรมนี
เจ้าชายอาเดรียนแห่งซัคเซิน-โคบวร์คและโกทา

เจ้าชายอาเดรียนแห่งซัคเซิน-โคบวร์คและโกทา (อังกฤษ: His Highness Prince Adrian of Saxe-Coburg and Gotha) ประสูติเมื่อวันที่ 18 ตุลาคม 2498 ณ ประเทศเยอรมนี เป็นพระโอรสพระองค์เล็กใน ฟรีดริช-โจเซียส เจ้าชายแห่งซัคเซิน-โคบวร์คและโกทา และ ดีนีซี เฮนเรียตตา เด โมริทซ์ เป็นพระอนุชาต่างพระชนนีใน อันเดรียส เจ้าชายแห่งซัคเซิน-โคบวร์คและโกทา เป็นพระนัดดาใน เจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา เป็นพระปนัดดาใน เจ้าชายอัลเฟรด ดยุกแห่งซัคเซิน-โคบวร์คและโกทา ทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จึงทรงมีสิทธิ์ในการสืบราชบัลลังก์อังกฤษ ทั้งนี้ ยังทรงเป็นพระญาติชั้นที่ 1 ใน สมเด็จพระราชาธิบดีคาร์ลที่ 16 กุสตาฟแห่งสวีเดน เนื่องด้วยพระบิดาของพระองค์ เป็นพระอนุชาแท้ๆใน เจ้าหญิงซิบิลลาแห่งซัคเซิน-โคบวร์คและโกทา พระราชชนนีในสมเด็จพระราชาธิบดีคาร์ลที่ 16 กุสตาฟ โดยขณะมีพระชนม์ชีพ ทรงอยู่ในลำดับที่ 4 ในการสืบอดตำแหน่ง เจ้าชายแห่งซัคเซิน-โคบวร์คและโกทา
เสกสมรส

เจ้าชายอาเดรียนแห่งซัคเซิน-โคบวร์คและโกทา ได้ย้ายไปประทับในสวิตเซอร์แลนด์ ตั้งแต่ปลายปี 2518 และเสกสมรสครั้งแรกกับ เลอา ลินด์เคอวีช เมื่อวันที่ 18 ตุลาคม 2527 และในวันที่ 20 ตุลาคมนั้น มีพิธีทางศาสนา มีพระโอรส 2 พระองค์ คือ
gจ้าชายไซโมน
เจ้าชายดาเนียล
ทั้ง 2 หย่าร้างกันในปี 2536 ต่อมาทรงเสกสมรสครั้งที่ง 2 กับ เกอร์ทัต ไครน์ เมื่อวันที่ 11 กรกฎาคม 2540 ไม่มีพระบุตร เจ้าชายอาเดรียนแห่งซัคเซิน-โคบวร์คและโกทา สิ้นพระชนม์ลงเมื่อวันที่ 30 สิงหาคม 2554 สิริพระชันษา 55 ปี